《于鳞子与子相元美过访共怀谢山人茂秦 其一》
明代·梁有誉

三年卧燕市，几月隔漳河。汉署词人忆，王门病客过。

乾坤信短褐，岁序送酣歌。他日卢敖杖，嵩丘访薜萝。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。